Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.) szabályait
Paragraph Index: 1703

védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.) szabályait kell alkalmazni. E törvény 2. § 3. pontja értelmében közérdekű adat: az állami vagy helyi önkormányzati feladatot valamint jogszabályban meghatározott egyéb közfeladatot ellátó szerv vagy személy kezelésében lévő, a személyes adat fogalma alá nem eső adat. 2000/88/II. szám Az ORTT általános iratkezelési gyakorlatával és a nyilvántartási rendszeréhez történő hozzáférési jogosultságokkal kapcsolatban nem kívánok észrevételeket tenni. Az Avtv. alapján ugyanis hatáskörömbe csak a személyes adatok védelméhez és a közérdekű adatok megismeréséhez fűződő két alkotmányos alapjog érvényesülésének figyelemmel kísérése tartozik. Az Avtv. 19. §-a kimondja, az állami, önkormányzati feladatot, valamint jogszabályban meghatározott egyéb közfeladatot ellátó szerv és személy (a továbbiakban együtt: szerv) a feladatkörébe tartozó ügyekben — ideértve a gazdálkodásával kapcsolatos ügyeket is — köteles elősegíteni a közvélemény pontos és gyors tájékoztatását. E szerveknek lehetővé kell tenniük, hogy a kezelésükben lévő közérdekű adatot bárki megismerhesse, kivéve, ha az adatot törvény alapján az arra jogosult szerv állam- vagy szolgálati titokká nyilvánította, továbbá, ha a közérdekű adatok nyilvánosságához való jogot — az adatfajták meghatározásával — törvény honvédelmi, nemzetbiztonsági, bűnüldözési vagy bűnmegelőzési, központi pénzügyi vagy devizapolitikai érdekből, külügyi kapcsolatokra, nemzetközi szervezetekkel való kapcsolatokra, bírósági eljárásra tekintettel korlátozza. Az ORTT és irodája által kezelt adatok közül mindazok, amelyek nem az ORTT tagjainak, illetve alkalmazottainak vagy másoknak személyes adatai, közérdekű adatok, melyek megismerését bárki számára biztosítani kell. Az Avtv. 19. §

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes